הצטרפו אלינו למסע ג'יפים חווייתי במונטנגרו במהלך חופשת הפסח, במהלכו נבקר בערים היסטוריות, נהנה מפעילויות אתגריות, נתרשם מאתרי הטבע היפיפיים שמונטנגרו מצטיינת בהם ונזכה בחוויה בלתי נשכחת.
בוקר טוב מונטנגרו! עם הנחיתה בשדה התעופה בטיווט נפגוש בצוות המקומי ונתחיל במסע הג'יפים שלנו בעקבות קסמיה של מונטנגרו. במהלך היום נבקר בעיירת החוף קוטור, השוכנת בקצה מפרץ קוטור וטומנת בחובה כנסיות ומצודות מימי הביניים ונופים מדהימים. עם ההגעה נצא לסיור בעיר העתיקה בין הסמטאות העתיקות והחומה המקיפה אותה, משם נמשיך לשייט באגם סקאדר, אותו חולקות מונטנגרו ואלבניה, אשר נחשב לאחד מאגמי המים המתוקים הגדולים ביבשת וטומן בחובו צמחייה עשירה, שלל בעלי חיים וכנף ומוקף ברכס הרי קראסט המרשים. בתום השייט המהנה נצא בנסיעה אל המלון שלנו בעיירת הסקי קולשין לארוחת ערב ולינה.
לאחר ארוחת הבוקר נצא יום חווייתי ואקסטרימי במיוחד. במהלך היום נצא לרפטינג מהנה בנהר החוצה את שמורת דורמיטור לאורך 14 ק"מ, במהלכו נוכל לחזות בנהר לוטיצ'ה השוצף ובגשר ג'ורג'וויצ'ה העשוי בטון ומתפתל לאורך 365 מטרים. בתום הרפטינג המעוניינים יוכלו להמשיך בדופק גבוה ולצאת לפעילות אומגה מעל גשר ג'ורג'וויצ'ה (בתשלום נפרד). לאחר ארוחת הצהריים נפרד מנופיה ההרריים של מונטנגרו ונצא בנסיעה אל עבר בודווה, עיירת נופש קסומה השוכנת בריביירה המונטנגרית, אליה נגיע בשעות אחר הצהריים. עם ההגעה לעיר נערוך סיור בטיילת ובעיר העתיקה, על שלל המרחצאות התורכיים, אמות המים הרומיות והמצודה בה הונחו האבנים הראשונות לפני למעלה מ- 1000 שנה.